i54 C. PLINII HIST. NA. LIB. XXXVI. 



cavant ad vasa unguentaria, quoniam optime servare 

 incorrupta dicitur. Idem exustus emplastris convenit. 

 Nascitur circa Thebas gyptias, et Damascum Syriae. 

 Hic ceteris candidior : probatissimus vero in Carmania , 

 mox in India : jam quidem et in Syria Asiaque. Vilissi- 

 mus autem et sine ullo nitore in Cappadocia. Probantur 

 quam maxime mellei coloris , in vertices maculosi , atque 

 non translucidi. Vitia in iis, corneus color aut candidus, 

 et quidquid simile vitro est. 



De lygdino , corallico , alabandico , thebaico , svenite. 



XIII. Paulum distare ab eo in unguentorum fide multi 

 existimant lygdinos in Paro repertos : amplitudine , qua 

 lances craterasque non excdant , antea ex Arabia tan- 

 tum advehi solitos, candoris eximii. 



Magnus et duobus contrariae inter se naturae honos : 

 corallitico in Asia reperto, mensurae non ultra bina 

 cubita , candore proximo ebori , et quadam similitudine. 

 E di verso niger est alabandicus terraesuaenomine,quam- 

 quam et Mileti nascens, ad purpuram tamen magis as- 

 pectu dclinante. Idemque liquatur igni, ac funditur ad 

 usum vitri. 



Thebaicus interstinctus aureis guttis, invenitur in 

 Afric parte iEgypto adscriptae , coticulis ad terenda col- 

 lyria quadam utilitate naturali conveniens. 



